**Erasmus+ disszeminációs rendezvény – Europass átadó ünnepség**

**2019. május 22-én a Debreceni SzC Kereskedelmi és Vendéglátóipari Szakgimnáziuma és Szakközépiskolája rendezésében**

Iskolánkban rendeztük meg a Debreceni Szakképzési Centrum három intézményének, Debreceni SzC Kereskedelmi és Vendéglátóipari Szakgimnáziuma és Szakközépiskolája, a Debreceni SzC Irinyi János Szakgimnáziuma és Szakközépiskolája és a Debreceni SzC Péchy Mihály Építőipari Szakgimnáziuma Erasmus+ pályázat keretében külföldi szakmai gyakorlaton részt vett diákjainak Europass átadó ünnepségét.

Az ünnepségen megjelent a DSzC pályázati csoportja képviseletében **Horváth-Zelei Attila**   
a pályázati-projekt osztály vezetője, Bákonyi Fruzsina és Jenei Éva pályázati-projekt referensek, a DSzC intézményeinek vezetői és az iskolák diákjainak képviselői.

A meghívottaknak Tóth Osolya ErasmusPro programban résztvevő diákunk kedveskedett egy rövid zenemű előadásával, majd mindhárom iskola ismertette pályázati programját, az elért eredményeket. Az ünnepség az Europass bizonyítványok ünnepélyes átadásával zárult.

A hivatalos rész után iskolánk a 2018-1-HU01-KA102-047066 „Megnyílnak az utak előttünk“ projektben résztvevő szakács, cukrász, pincér és vendéglátás-szervező tanulói vendégül látták a meghívottakat.

 

 

 

 